**רובע לֶמְבֶת' של העיר לונדון** (באנגלית: **The London Borough of Lambeth**, ‏האזנהⓘ‏?‏) הוא אחד מרובעי העיר לונדון. הרובע נמצא בדרום מרכז העיר.

היסטוריה
--------

רובע למבת' הוקם בשנת 1965 מכוח חוק השלטון בלונדון 1963 מאיחודם של הרובע המטרופוליני של למבת' וחלק מהרובע המטרופוליני של וונדסוורת' (הכולל את סטריטהאם וקלפהאם).

גאוגרפיה
--------

צורתו של רובע למבת' ארוכה וצרה. רוחבו של הרובע כ-4.5 ק"מ ואורכו כ-10.5 ק"מ. אין ברובע מרכז עירוני, וחלקי הרובע שונים מאוד זה מזה. אזורי המסחר העיקריים של הרובע נמצאים (לפי גודלם) בסטריטהאם, בבריקסטון, בווקסהול ובקלפהאם.

חלקו הצפוני של הרובע נמצא בלונדון המרכזית וכולל את המחוזות למבת' וסאות' בנק המהווים אתרי תיירות פופולריים. בחלקיו הדרומיים של הרובע מצויים אזורי מגורים פרווריים הכוללים את המחוזות העירוניים ג'יפסי היל (Gipsy Hill), טולס היל (Tulse Hill), מערב דליץ' (West Dulwich) ומערב נורווד (West Norwood).

במרכז הרובע מצויים הרבעים העירוניים בריקסטון (Brixton) וגבעת בריקסטון (Brixton Hill), קלפהאם (Clapham) ופארק קלפהאם (Clapham Park), גבעת הרן (Herne Hill), סטוקוול (Stockwell), קנינגטון (Kennington), ווקסהול (Vauxhall) ואזור דרום למבת'.

אוכלוסין
--------

על פי המפקד שנערך בשנת 2001, ברובע 266,169 תושבים מהם 62% לבנים, 12% שחורים ממוצא קריבית ו-12% שחורים ממוצא אפריקאי.

37% מתושבי הרובע מתגוררים בבתים שבבעלותם.

ברובע למבת' צפיפות האוכלוסין הגבוהה ביותר מבין רבעי מרכז לונדון. ברובע שיעור אבטלה גבוה וכן שיעור פשיעה גבוה.

ממשל מקומי ופוליטיקה
--------------------

הלונדון איי
ראש עיריית הרובע לשנים 2007–2008 הוא חבר המועצה אנדרו גיבסון (ממחוז בחירה ג'יפסי היל). מאז שנת 1994 נבחר ראש העירייה פה אחד מבין חברי המועצה, כאשר בכל בחירות מציעה מפלגה אחרת מועמד (ברוטציה). 

בראש מועצת הרובע עומדת מנהלה של חברי מועצה נבחרים (כיום כולם חברי מפלגת הלייבור ובראשם חבר המועצה סיב ריד) המנהלת את הרובע.

### תוצאות הבחירות למועצת הרובע

|  |  |  |  |  |  |
| --- | --- | --- | --- | --- | --- |
|  | **זוכה ברוב בבחירות** | **לייבור** | **הליברלים הדמוקרטים** | **השמרנים** | **אחרים** |
| 2006 | לייבור | 39 | 17 | 6 | 1 |
| 2002 | אין זוכה | 28 | 28 | 7 | - |
| 1998 | לייבור | 41 | 18 | 5 | - |
| 1994 | אין זוכה | - | - | - | - |
| 1990 | לייבור | - | - | - | - |
| 1986 | לייבור | - | - | - | - |
| 1982 | אין זוכה | - | - | - | - |
| 1978 | לייבור | - | - | - | - |
| 1974 | לייבור | - | - | - | - |
| 1971 | לייבור | - | - | - | - |
| 1968 | שמרנים | - | - | - | - |
| 1964 | לייבור | - | - | - | - |
|

הרובע מחולק לשלושה אזורי בחירה לפרלמנט הבריטי: אזור הבחירה של דליץ' ומערב נורווד (Dulwich and West Norwood) שחלקו נופל בשטח רובע סאת'ק, אזור הבחירה סטריהאם (Streatham) ואזור הבחירה ווקסהול (Vauxhall).

סמל הרובע
---------

סמל הרובע הוא סמל הרובע המטרופוליני של למבת' אשר קדם לרובע, בתוספת שני כוכבים מוזהבים המסמלים את אזורי קלפהאם וסטריטהאם שנוספו לרובע.

תחבורה
------

גשר האנגרפורד וגשר ג'ובילי - מבט מצפון
תחנת ווטרלו - מבט מהלונדון איי.
אתר ההנצחה סטוקוול
סטקוול
מספר גשרים מקשרים בין הרובע לרובע וסטמינסטר המצוי מעברו השני של נהר התמזה: גשר ווטרלו, גשר הנגרפורד, גשר למבת', גשר וסטמינסטר וגשר ווקסהול.

ברובע מצויות תחנות רכבת רבות בהן התחנות: בריקסטון (Brixton), קלפהאם היי סטריט (Clapham High Street), ג'יפסי היל (Gipsy Hill), הרן היל (Herne Hill), לאובורו ג'נקשן (Loughborough Junction), סטריטהאם (Streatham), סטריטהאם קומון (Streatham Common), סטריטהאם היל (Streatham Hill), טולס היל (Tulse Hill), ווקסהול (Vauxhall), ווטרלו (Waterloo), וונדסוורת' (Wandsworth Road), ווסט נורווד (West Norwood), איסטפילדס (Eastfields).

תרבות ואמנות
------------

ברובע פועלים התיאטרון המלכותי הלאומי של בריטניה ותיאטרון אולד ויק. בדרום הרובע פועל תיאטרון דרום לונדון.

### אתרים בעלי חשיבות

אזור הסאות' בנק שברובע הוא אתר תיירות פופולרי הכולל את בניין מועצת לונדון רבתי (בניין המחוז), התיאטרון הלאומי המלכותי, אולם הפסטיבלים המלכותי, וכן את הלונדון איי וגלריית היווארד. 

ברובע מצויים מגדל אוקסו, בית החולים סנט תומאס, ארמון למבת', שוק בריקסטון, המוזיאון להיסטוריה של הגנים ומוזיאון פלורנס נייטינגייל.

ערים תאומות
-----------

לרובע המטרופוליני של למבת' שקדם לרובע הנוכחי, וכן לרובע הנוכחי ערים תאומות ובהן:

* צרפתצרפת ונסנס, פריז, צרפת (מ־1955)
* ניקרגואהניקרגואה בלופילד, ניקרגואה
* רוסיהרוסיה מוסקוורצקי, רוסיה
* יפןיפן שינג'וקו, יפן
* ג'מייקהג'מייקה ספאניש טאון, ג'מייקה

קישורים חיצוניים
----------------

* | מיזמי קרן ויקימדיה |
| --- |
| ויקימסע מדריך למטייל בוויקימסע: **למבת'** |
| ויקישיתוף תמונות ומדיה בוויקישיתוף: **למבת' (רובע)** |

| עיינו גם בפורטל: |
| --- |
|  | **פורטל לונדון** |

* אתר האינטרנט הרשמי של למבת'
* למבת', באתר אנציקלופדיה בריטניקה (באנגלית)
* פארקים ושטחים פתוחים בלמבת'

| לונדון רבתי • לונדון • הסיטי של לונדון |
| --- |
| רובעי לונדון | איזלינגטון • אילינג • אנפילד • בארנט • בארקינג ודאגנהאם • בקסלי • ברומלי • ברנט • גריניץ' • האונסלו • האמרסמית' ופולהאם • האקני • הארו • הארינגיי • הברינג • הילינגדון • וולת'אם פורסט • וונדסוורת' • וסטמינסטר • טאוור האמלטס • לואישהאם • למבת' • מרטון • ניוהאם • סאטון • סאת'ק • קינגסטון שעל התמזה • קמדן • קנזינגטון וצ'לסי • קרוידון • רדברידג' • ריצ'מונד שעל התמזה |
| שטח בעל מעמד נפרד | הסיטי של לונדון |
| שטחים מסוגרים | אינר טמפל • מידל טמפל |
| ראו גם | רשות לונדון רבתי • אספת לונדון • מועצת לונדון רבתי • ראש עיריית לונדון • הלורד ראש העיר של לונדון • האיגוד של לונדון |

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 2359 2633
* MusicBrainz: 6f34ea39-ca6c-4982-9731-3a5c7a0edf36

 |